CELEX: 62019TN0699
Language: bg
Date: 2019-10-11 00:00:00
Title: Дело T-699/19: Жалба, подадена на 11 октомври 2019 г. — FT и др./Комисия

2.12.2019   
            
            
               BG
            
            
               Официален вестник на Европейския съюз
            
            
               C 406/40
            
         
      Жалба, подадена на 11 октомври 2019 г. — FT и др./Комисия
      (Дело T-699/19)
      (2019/C 406/50)
      Език на производството: френски
      
         Страни
      
      
         Жалбоподател: FT и 25 други жалбоподатели (представител: J.-N. Louis, адвокат)
      
         Ответник: Европейска комисия
      
         Искания
      
      Жалбоподателите искат от Общия съд:
      
                  —
               
               
                  да отмени решението на Комисията относно изготвянето на фиша за трудово възнаграждение за месец декември 2018 г. за жалбоподателите в частта, свързана с прилагането за първи път на новите корекционни коефиценти, които се прилагат към трудовото им възнаграждение с обратно действие, считано от 1 февруари 2018 г.,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателите изтъкват три основания в подкрепа на жалбата.
      
                  1.
               
               
                  Първо основание: нарушение на членове 64 и 65 от Правилника за длъжностните лица на Европейския съюз (наричан по-нататък „Правилникът“), на принципа на равно третиране, както и явна грешка в преценката. Жалбоподателите твърдят, че приложените към трудовото им възнаграждение корекционни коефиценти, които освен това са в противоречие с установените от Организацията на обединените нации, не гарантират равностойност на покупателна им способност.
               
            
                  2.
               
               
                  Второ основание: нарушение на член 85 от Правилника, на принципа на правна сигурност и на задължението за полагане на грижи. Във връзка с това жалбоподателите считат, че не биха могли да им бъдат известни нередностите, свързани с трудовото възнаграждение, което им е било изплатено по силата на влезлите в сила корекционни коефиценти.
               
            
                  3.
               
               
                  Трето основание: нарушение на член 13 от приложение X към Правилника, с който се въвежда междинна актуализация на възнагражденията, когато за дадена държава бъде установено, че промяната в издръжката на живота, измерена въз основа на корекционния коефициент и съответния обменен курс, е надвишила 5 % от последната актуализация.